Middelsstore (15-30 millimeter), avlange og litt flate, brune trebukker. Overflaten er læraktig og litt matt. Fasettøynene er store og rundede, kjevene ikke forstørret. Antennene er forholdsvis lange og ikke eller lite sagtakkede, hvert enkelt ledd litt klubbeformet. Pronotum har en kraftig pigg på siden. Dekkvingen har gjerne et par svake, opphøyde lengderibber og avrundede "skuldre".